37:62 அது சிறப்பான விருந்தா? அல்லது (நரகத்திலிருக்கும் கள்ளி) 'ஜக்கூம்' என்ற மரமா? 37:63 நிச்சயமாக நாம் அதை அநியாயக்காரர்களுக்கு ஒரு சோதனையாகவே செய்திருக்கிறோம். 37:64 மெய்யாகவே அது நரகத்தின் அடித்தளத்திலிருந்து வளரும் மரமாகும். 37:65 அதன் பாளைகள் ஷைத்தான்களின் தலைகளைப் போலிருக்கும். 37:66 நிச்சயமாக, அவர்கள் அதிலிருந்தே புசிப்பார்கள் அதைக்கொண்டு தங்களுடைய வயிறுகளை நிரப்பிக் கொள்வார்கள். 37:67 பின்னர், நிச்சயமாக அவர்களுக்குக் குடிக்க, கொதிக்கும் நீர் கொடுக்கப்படும். 37:68 அதன் பின்னர் அவர்கள் மீளும் தலம் நிச்சயமாக நரகம்தான். 37:69 நிச்சயமாக அவர்கள் தம் மூதாதையர்களை வழி கேட்டிலேயே கண்டார்கள்.